Londonis suri koroonaviirusse 19-aastane Itaalia kokk, kellele arst ütles, et ta on noor, terve ja muretsema ei peaAvaldatud: 30 märts, 2020
Londonis suri teisipäeva õhtul kopsupõletiku tagajärjel Itaaliast pärit 19-aastane Luca Di Nicola, kellele oli arst eelnevalt öelnud, et ta on noor, täiesti terve ja muretsema ei pea.
Noormehel oli olnud nädal aega palavik ja köha, enne kui ta oma kodus Enfieldis kokku kukkus. Tema kopsud lakkasid töötamast ja ta viidi haiglasse, kus ta suri, vahendab Daily Mail.
Itaaliast Neretost pärit Luca Di Nicola töötas Londoni põhjaosas Enfieldis ühes pererestoranis koos oma ema ja tolle elukaaslasega. Pere liikmed olid murest murtud ja rääkisid, et noormees oli olnud täiesti terve.
Arst oli kirjutanud noormehele välja paratsetamooli ja öelnud, et ta on noore, terve ning ei pea muretsema. Kui kiirabi kohale tuli, olid noormehe kopsud täitunud juba vere ja vedelikuga ning lakkasid töötamast. Noormees viidi haigla intensiivi, kus ta poole tunni jooksul suri.